สกุลพุนชัส

ภาพ:Wuppertal - Zoo - Puntius denisonii+Trigonostigma heteromorpha 01 (0) ies.webm|thumb|ปลาตะเพียนหน้าแดง (Sahyadria denisonii) ซึ่งเดิมเคยอยู่ในสกุลนี้ แต่ปัจจุบันแยกอยู่ในสกุล Sahyadria
สกุลพุนชัส (barb) เป็นสกุลหนึ่งในวงศ์ปลาตะเพียน (Cyprinidae) มีอยู่ด้วยกันมากมายหลายชนิด ใช้ชื่อสกุลว่า Puntius

**ที่มาและลักษณะ**
สกุลนี้เดิมทีในปี ค.ศ. 1816 คูเวียร์และโคลเกท  ได้เสนอให้ตั้งชื่อสกุลของปลาที่อยู่ในวงศ์ย่อย Cyprininae ว่า Barbus โดยใช้ปลาชนิด Cyprinus barbus (Linnaeus, 1758) เป็นต้นแบบ โดยกำหนดลักษณะของปลาที่อยู่ในสกุลนี้ว่า ปากโค้ง อยู่หน้าสุดหรืออยู่ใต้จะงอยปาก ขากรรไกรหุ้มด้วยริมฝีปากซึ่งอาจจะเป็นแผ่นหนังเรียบ แต่ไม่มีตุ่ม มีหนวด 2 คู่ หรือ 1 คู่ หรือไม่มีหนวด ตาไม่มีเยื่อหุ้มเหมือนวุ้นอยู่รอบ ๆ ฟันที่ลำคอมี 3 แถว ครีบหลังค่อนข้างสั้นอยู่ตรงข้ามกับครีบท้อง ก้านครีบเดี่ยวก้านสุดท้ายของครีบหลังอาจแข็ง ขอบอาจจะเป็นฟันหยักคล้ายจักหรือเรียบ ก้านครีบเดี่ยวอาจมีปลายแหลมและไม่แข็ง ครีบก้นค่อนข้างสั้น บางชนิดอาจมีก้านครีบเดี่ยวก้านที่สองของครีบก้นเป็นหนามแข็ง หรือในบางชนิดก้านครีบเดี่ยวก้านสุดท้ายของครีบก้นมีจักเป็นฟันเลื่อย เกล็ดแบบขอบบางเรียบ เกล็ดบริเวณรูทวารไม่ใหญ่กว่าที่อื่น เส้นข้างลำตัวในบางชนิดอาจสมบูรณ์ ในบางชนิดไม่สมบูรณ์ โดยชนิดที่เส้นข้างลำตัวที่สมบูรณ์ส่วนปลายของเส้นไปสิ้นสุดที่กึ่งกลางของฐานครีบหาง
แต่เมื่อพิจารณาแล้วพบว่า หลักเกณฑ์นี้มีขอบเขตที่กว้าง ไม่เหมาะแก่การที่จะเป็นลักษณะทางการอนุกรมวิธานของสกุล ซึ่งเมื่อนักมีนวิทยารุ่นหลังได้ศึกษาเพิ่มเติมพบว่าสามารถแบ่งออกเป็นสกุลอื่น ๆ ได้อีกถึง 10 สกุล และได้มีการตั้งชื่อสกุลใหม่เพิ่มขึ้นเรื่อย ๆ  จนกระทั่งในปี ค.ศ. 1822 แฮมิลตัน ได้ตั้งชื่อสกุลนี้ใหม่ว่า Puntius (มาจากภาษาเบงกอลคำว่า pungti หมายถึง ปลาในวงศ์ปลาตะเพียนขนาดเล็ก) และได้กำหนดลักษณะสำคัญของสกุลนี้ไว้ว่า มีลำตัวยาว แบนข้างมากบ้างหรือน้อยบ้าง จะงอยปากทู่สั้น ตำแหน่งของปากอยู่ปลายสุดหรือใต้จะงอยปาก ขากรรไกรบนยื่นมากบ้าง น้อยบ้าง ริมฝีปากบาง มีร่องระหว่างริมฝีปากและกระดูกขากรรไกรบนและล่าง แต่จะมีเอ็นคั่นตรงกึ่งกลางขากรรไกรล่าง นัยน์ตาของบางชนิดมีเยื่อไขมันเป็นวงเล็ก ๆ กระดูกใต้ตาเล็ก มีหนวดที่ริมฝีปากบน 1 คู่ และมุมปาก 1 คู่ บางชนิดอาจไม่มีหนวดที่ริมปาก บนครีบหลังมีก้านครีบแขนง 7-9 ก้าน และที่ฐานครีบมีเกล็ดคลุมตำแหน่งของครีบหลังอาจอยู่ตรงข้ามครีบท้อง หรือาจจะอยู่ด้านหน้าหรือหลังจุดเริ่มต้นของครีบท้อง ก้านครีบเดี่ยวก้านสุดท้ายเป็นหนามแข็ง เกล็ดมีขนาดใหญ่หรือปานกลาง เส้นข้างลำตัวสมบูรณ์ในบางชนิด ไม่สมบูรณ์ในบางชนิด และปลยเส้นข้างลำตัวไปสิ้นสุดที่กึ่งกลางหรือเกือบกึ่งกลางฐานครีบหาง เกล็ดตามแนวเส้นข้างลำตัวมีประมาณ 17-38 แถว ปลายท่อบนเกล็ดเส้นข้างลำตัวไม่แยกเป็นแฉก เยื่อกระดูกแก้มเชื่อมติดกับเอ็นขอบคาง มีฟันที่ลำคอ 3 แถว 
ซึ่งแฮมิลตันได้นำไปตั้งให้กับปลาที่พบในประเทศอินเดียเป็นครั้งแรก แต่มิได้ระบุว่าเป็นชนิดใดที่เป็นต้นแบบ ถือเป็นการผิดหลักในการอนุกรมวิธาน เพื่อแก้ปัญหานี้ ต่อมาในปี ค.ศ. 1863 บลีกเกอร์ ได้เสนอให้ใช้ปลาชนิด Puntius sophore (Hamilton, 1822) ตั้งชื่อไว้เป็นต้นแบบ และได้แบ่งสกุลพันชัสนี้ออกเป็น 3 สกุลย่อย โดยใช้หนวดเป็นเกณฑ์ 
แต่ทว่าการใช้หนวดเป็นเกณฑ์แบ่งแยกนั้น ก็ยังมีข้อจำกัด และได้ก่อให้เกิดการถกเถียงตามมาตลอด   จนกระทั่งในปี ค.ศ. 1996 เรนโบธ  ได้เสนอให้แบ่งแยกสกุลของปลาในวงศ์ปลาตะเพียนนี้ที่พบในภูมิภาคเอเชียอาคเนย์ ออกเป็น 4 สกุล โดยสกุลพุนชัสเองก็เป็นหนึ่งในนั้นด้วย และทำให้ชื่อสกุลต่าง ๆ เหล่านี้กลายมาเป็นชื่อพ้องที่ซ้ำซ้อนกันในปัจจุบัน โดยสกุลพุนชัสนี้ได้ข้อสรุปว่า ก้านครีบเดี่ยวของครีบหลังมีขอบเรียบ มีหนวดที่ริมฝีปากบน 1 คู่ และซี่กรองเหงือกของเหงือกอันแรกมีจำนวน 12 ถึง 20 อัน 
ต่อมาในปี ค.ศ. 2003 ได้มีการศึกษาและอนุกรมวิธานปลาในวงศ์ปลาตะเพียนใหม่ โดยเฉพาะในสกุลพุนชัสนี้ จึงได้มีการจำแนกแยกออกเป็นสกุลใหม่และนำเข้าผนวกรวมกับสกุลเดิมที่เคยใช้ ทำให้สมาชิกในสกุลพุนชัสลดลง เหลืออยู่ประมาณ 53 ชนิด (จากเดิมประมาณ 140 ชนิด)

**การจำแนก**
 Puntius ambassis (Day, 1869)- Puntius amphibius (Valenciennes, 1842) - Puntius aphya (Günther, 1868)- Puntius arenatus (Day, 1878)- Puntius bantolanensis (Day, 1914)- Puntius bimaculatus (Bleeker, 1863) - Puntius bramoides (Valenciennes, 1842)- Puntius brevis (Bleeker, 1850) (ปลาตะเพียนทราย)- Puntius burmanicus (Day, 1878)- Puntius cauveriensis (Hora, 1937)- Puntius chelynoides (McClelland, 1839) - Puntius chola (Hamilton, 1822)- Puntius crescentus Yazdani & Singh, 1994- Puntius deccanensis Yazdani & Babu Rao, 1976 - Puntius dorsalis (Jerdon, 1849) - Puntius fraseri (Hora & Misra, 1938) - Puntius guganio (Hamilton, 1822) - Puntius jacobusboehlkei (Fowler, 1958)- Puntius kamalika Anjana Silva, Maduwage & Pethiyagoda, 2008- Puntius kelumi Pethiyagoda, Anjana Silva, Maduwage & Meegaskumbura, 2008- Puntius khohi Dobriyal, Singh, Uniyal, Joshi, Phurailatpam & Bisht, 2004- Puntius layardi (Günther, 1868)- Puntius madhusoodani Krishna Kumar, Benno Pereira & Radhakrishnan, 2012- Puntius mahecola (Valenciennes, 1844) - Puntius masyai Smith, 1945 (ปลาตะเพียนมัศยะ)- Puntius melanostigma (Day, 1878)- Puntius morehensis Arunkumar & Tombi Singh, 1998- Puntius mudumalaiensis Menon & Rema Devi, 1992- Puntius muzaffarpurensis Srivastava, Verma & Sharma, 1977- Puntius nangalensis Jayaram, 1990- Puntius ophicephalus (Raj, 1941) - Puntius parrah Day, 1865- Puntius paucimaculatus Wang & Ni, 1982- Puntius pugio Kullander, 2008- Puntius punjabensis (Day, 1871)- Puntius puntio (Hamilton, 1822)  - Puntius sachsii (Ahl, 1923) - Puntius sahyadriensis Silas, 1953 - Puntius schanicus (Boulenger, 1893)- Puntius sharmai Menon & Rema Devi, 1993- Puntius snyderi Ōshima, 1919- Puntius sophore (Hamilton, 1822) - Puntius sophoroides (Günther, 1868)- Puntius spilopterus (Fowler, 1934)- Puntius takhoaensis Nguyễn & Doan, 1969- Puntius terio (Hamilton, 1822) - Puntius tetraspilus (Günther, 1868)- Puntius thermalis (Valenciennes, 1844)- Puntius thomassi (Day, 1874)- Puntius titteya Deraniyagala, 1929 (ปลาเชอร์รี่บาร์บ)- Puntius viridis Plamoottil & Abraham, 2014- Puntius vittatus Day, 1865- Puntius waageni (Day, 1872)

**อ้างอิง**

**แหล่งข้อมูลอื่น**
หมวดหมู่:วงศ์ปลาตะเพียน
หมวดหมู่:สกุลพุนชัส